《书王少参朝言薰风笑我卷用韵六首 其二》
明代·苏葵

只今海宇未全春，肉食偏惭草莽臣。贫定已嫌东郭履，老来惟爱华阳巾。

暖姝敢谓真知道，委顺谁云不爱身。寄语薰风莫轻笑，不求富贵底求人。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。